CELEX: 32011R0356
Language: et
Date: 2011-04-12 00:00:00
Title: Komisjoni rakendusmäärus (EL) nr 356/2011, 12. aprill 2011 , millega muudetakse komisjoni määrust (EL) nr 447/2010, millega avatakse lõssipulbri müük hankemenetluse teel

13.4.2011   
            
            
               ET
            
            
               Euroopa Liidu Teataja
            
            
               L 98/8
            
         KOMISJONI RAKENDUSMÄÄRUS (EL) nr 356/2011,
   12. aprill 2011,
   millega muudetakse komisjoni määrust (EL) nr 447/2010, millega avatakse lõssipulbri müük hankemenetluse teel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte f ja j koostoimes artikliga 4,
   ning arvestades järgmist:
   
               (1)
            
            
               Komisjoni määruse (EL) nr 447/2010 (2) artiklis 1 on sätestatud, et enne 1. novembrit 2009 ladustatud lõssipulbri müük avatakse hankemenetluse teel. Selguse huvides on asjakohane kindlaks määrata mõõtühik, millele pakutav hind peaks osutama.
            
         
               (2)
            
            
               Määruse (EL) nr 447/2010 artiklis 2 on sätestatud, et tähtajad pakkumuste esitamiseks pakkumisvoorudesse on iga kuu esimesel ja kolmandal teisipäeval. Piimaturu praegune olukord võimaldab korraldada individuaalseid hankemenetlusi üks kord kuus.
            
         
               (3)
            
            
               Seetõttu tuleks määrust (EL) nr 447/2010 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 447/2010 muudetakse järgmiselt:
   
               a)
            
            
               artiklisse 1 lisatakse järgmine lõik:
               „Pakutav hind on toodete 100 kg hind.”;
            
         
               b)
            
            
               artikli 2 lõige 1 asendatakse järgmisega:
               „1.   Pakkumuste esitamise tähtaeg individuaalsete pakkumiskutsete alusel on iga kuu kolmandal teisipäeval kell 11.00 (Brüsseli aja järgi). Augustis on kõnealune tähtaeg siiski neljandal teisipäeval kell 11.00 (Brüsseli aja järgi) ja detsembris teisel teisipäeval kell 11.00 (Brüsseli aja järgi). Kui teisipäev on riigipüha, on tähtaeg eelmisel tööpäeval kell 11.00 (Brüsseli aja järgi).”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. aprill 2011
      
         
            Komisjoni nimel presidendi eest
         
         
            asepresident
         
         Neelie KROES
      
   
   
      (1)  ELT L 299, 16.11.2007, lk 1.
   
      (2)  ELT L 126, 22.5.2010, lk 19.